Río Anllóns

O **Anllóns**, anteriormente chamado río **Ber**, é un río galego da vertente atlántica que nace nos montes do Xalo entre Mantiñán, A Laracha, e a Ermida, Culleredo., a uns 400 metros de altitude. Outros autores indican que nace na fonte de Miguel Belido na parroquia de Soandres (A Laracha), e desemboca na ría de Corme e Laxe. Ten unha lonxitude de 54,4 km.

O tramo de río e as súas ribeiras que van desde Carballo e Coristanco ata case a ría de Corme e Laxe. Foi declarado como zona especial de conservación (ZEC) Zona especial de conservación do Río Anllóns en 2014.

## Toponimia 
O topónimo **Anllóns** podería provir de *, do latín *angulus*, que faría alusión aos meandros da súa desembocadura.

## Descrición 
Nace na pedra de Santa Marta nos montes do Xalo, entre Mantiñán (A Laracha) e a Ermida (Culleredo), ou segundo outros autores na fonte de Miguel Belido en Soandres (A Laracha).

;Percorrido
Percorre 54,4&nbsp;km polos concellos da Laracha, Carballo, Coristanco, Cabana de Bergantiños e Ponteceso.

;Afluentes
Recibe as augas dun bo número de regatos como o Rosende, Graña, o Quenxe, o Acheiro, o Abaixo, o Queo ou o Bertón, durante o curso alto. Tras pasar o monte Neme recibe as augas do Gándara, o Bandeira, o Vao, o Calvar, o Portecelo ou o Batán. No curso baixo, tras pasar Verdes, os rápidos fan que acelere a súa velocidade. Nesta zona recibe as augas do Lourido, o Ponteceso, o Prados ou o Bouzas. Xa na desembocadura recibe a auga do rego dos Muíños, chamado así debido aos numerosos muíños de auga que hai nel.

;Réxime hídrico
O seu caudal medio é de 9.931 m³/s.

## Intervención humana 
;Construcións
No Anllóns atópanse os coñecidos muíños da Saimia. Hoxe en día xa non traballan, aínda que as súas instalacións están en pé.

;Aproveitamento
No concello de Ponteceso atópase o encoro de Anllóns, da empresa Hisdrospania, e no de Cabana de Bergantiños o de Corcoesto, de Gas Natural Fenosa.

## Galería de imaxes 
:*Vexa o artigo principal na Galería de imaxes do río Anllóns*

Ficheiro:Desembocadura_Anllons_8VIII2011_01.jpg|Desembocadura do río Anllóns vista dende Monte Branco
Ficheiro:Carballo_Galicia_005.jpg|O parque do Anllóns, no centro da Vila de Carballo
Ficheiro:Rio_Anllons.Carballo.Galiza.1.jpg|Ponte sobre o río Anllóns, no centro de Carballo
Ficheiro:Carballo_Galicia.jpg|Ponte sobre o Anllóns, Carballo, Galicia
Ficheiro:Ponteceso e Rio Anllons dende o Monte Branco.jpg|Vista da vila de Ponteceso e o río Anllóns dende o Monte Branco
Ficheiro:Estuario do río Anllóns.jpg| Vista do estuario do Río Anllóns na súa desembocadura desde o paseo de Cabana de Bergantiños
Ficheiro:O_río_Anllóns_ao_seu_paso_por_Verdes.JPG|O río ao seu paso por Verdes, Coristanco.
Ficheiro:Esteiro_do_Anllóns.JPG|Vista do estuario do río Anllóns desde Canduas.

## Notas 
## Véxase tamén 
### Outros artigos 
* Zona especial de conservación do Río Anllóns
* Ríos de Galicia
* Lista de encoros de Galicia
### Ligazóns externas 
* *[Río Anllons: El río de la comarca de Bergantiños](https://web.archive.org/web/20161012162953/http://guias.masmar.net/R%C3%ADos-y-Lagos/Galicia/R%C3%ADo-Anllons-El-r%C3%ADo-de-la-comarca-de-Berganti%C3%B1os.-A-CORU%C3%91A/(offset)/24)*